1.

**Nordfyns Garderforening**

Referat ordinær generalforsamling fredag den 24. september 2021.

Med 26 deltagere i Særslev skytteforenings lokaler.

Formanden bød velkommen, og foreslog på bestyrelsens vegne nov.- 65 Tage Rasmussen som dirigent.

Tage blev valgt og konstaterede, at generalforsamlingen var lovligt indkaldt i.h.t. § 9 i vedtægterne. Herefter fik Renè Rasmussen ordet for formandens beretning.

Renè bad forsamlingen rejse sig for at mindes vores afdøde garderkammerat. Maj-54 Kjeld Nielsen. Ære være hans minde.

Generalforsamlingen for 2020, skulle have været afholdt i marts måned 21, men blev aflyst pga. COVID-19. Formanden glædede sig over, at vi nu kan mødes under normale omstændigheder.

Nordfyns Garderforening har ikke haft mulighed for at arrangere sommerudflugter og møder i 2020 på grund af situationen.

Der var bekymring fra forsamlingen for tilgang af nye medlemmer til lokalforeningerne pga. årgangsklyngerne. Renè svarede, at de unge som er blevet kontaktet og meldt sig ind i NG har meldt sig ud igen et år efter når kontingentopkrævninger kom. Er der forslag til nye former for arrangementer, så kom med dem.

Renè takkede skytter, fanebærere og medlemmer for deres støtte, samt bestyrelsen for godt samarbejde. Fanen er velset ved kirkelige handlinger, øvrige arrangementer og på Flagdagen. Også en tak til hjælpere ved f.eks. Rosenfestivalen i Bogense, det er prisværdigt.

Formanden nævnte, at han har besøgt alle fødselarer, og havde naturligvis adviseret sig først, alle ville gerne have et besøg.

Formanden takkede Inge for hendes altid store hjælp i køkkenet, og denne gang med hjælp af to friske piger, nemlig deres børnebørn.

Formandens beretning blev godkendt.

Herefter fik kasserer Benny Ohlsen ordet for fremlæggelse af regnskabet, som blev oplæst. Regnskabet blev godkendt.

Fastsættelse af kontingent kr. 350,- . Kontingentforhøjelsen med kr. 50,- blev godkendt, og begrundes med opsparing til foreningens 100 års jubilæum i 2024. Der er pt. 93 betalende medlemmer.

Indbetaling kan ske på kontonummeret som står dels på hjemmesiden og under Nordfyn i Garderbladet.

2.

På valg til bestyrelsen var Benny Ohlsen, Renè Rasmussen og Jørgen Rasmussen, som alle blev genvalgt. Knud E. Andersen blev genvalgt som suppleant.

Mikkel Haugsted Hansen og Thomas Nielsen blev genvalgt som bilagskontrollanter.

Renè aflagde skydeudvalgets beretning, med ros til skytterne for gode resultater, og en tak til dem som trofast møder op til skydningerne. Desværre blev det kun til to skydninger i januar og februar i 2020. Disse to skydninger gjaldt for landsskydningerne. Renè takkede udvalget, skytterne og hjælpere i køkkenet for godt samarbejde. Der lød også en tak til Særslev Skytteforening for at stille hjælp og lokaler til rådighed for vores forening. Det er populært at invitere damerne med til nogle udvalgte skydninger. Der er 21-29 skytter, og 35-40 når damerne er med. Skydningerne opstarter igen til oktober.

På valg til skydeudvalget var Erik Lillesø, Kim Gram og Renè Rasmussen, som alle blev genvalgt.

Bowling opstarter igen sidst på 2021. Niels Thor Rasmussen indkalder aktuelle spillere, og står for arrangementerne. Det er det sociale samvær der er det primære, og der spilles 4-5 gange i løbet af vinteren.

Der var ikke indkommet forslag, som ønskedes behandlet på generalforsamlingen.

Under eventuelt blev der overrakt hæderstegn og præmier.

Renè overrakte hæderstegn til: 25 årstegn juni - 96 Anders L. B. Petersen og juni – 96 Michael Christoffersen. 50 årstegn maj – 70 Allan L. Hansen og feb. – 71 Villy H. Knudsen. 60 årstegn maj – 54 Jens M. Christensen, juli – 58 Arne Larsen og maj- 59 Ejner J. Schmidt. 70 og 75 årstegn vil blive overrakt privat af formanden. 70 årstegn maj- 49 Erik Z. Jensen 75 årstegn juli 45 Eigil Jørgensen.

Ikke mødt: 10 årstegn juli – 99 Tim B. Jensen. 25 årstegn juli – 94 Jens L. Rasmussen, juni – 95 Jens Chr. Iversen og juni – 96 Ulrik Andersen.

Til foreningens gode skytter var der flotte præmier. Renè ønskede hver enkelt tillykke.

Herefter erklærede dirigenten generalforsamlingen for afsluttet, og Renè takkede Tage for godt dirigentskab. Der blev budt på koldt bord med lune retter, som indledtes med et nifoldigt leve og en skål for H.M. Dronningen.

Bestyrelsen har efterfølgende konstitueret sig: Formand Renè Rasmussen, næstformand Jacob Nielsen, kasserer Benny Ohlsen, webmaster Flemming Nielsen, Hugo Jensen og sekretær Jørgen Rasmussen.

Maj-70 Jørgen Rasmussen